en da da da da da bn fr de nb fi sv en en nb da en de nb nb en en nb sv en nb en nb hu en es fr sv de da de sv de de sv nn da nn es eo da en de de sv ro da da da da da da da da da da da nn da en en da da da da da en en en da da hbs_lat en nb da da da en de fr nl en fr de en cs nn pl en da en da en en da de da sv en en en da de en de da nb en en da en en en fi da en en da it fr en en ro da de en ms tr tr tr tr tr tr nb sv en da da de en fr da en nb nb da da en da da en en da da ru it de sv da nn en ro en ms sv da da da da da da da eo da da da sv da nb da da da nb en da da nb da da da da da nb en da nb da en nb da da da lt en da sv en da nb da da da sv en war nl da sv da de nb da da da sv en lt nl da da da da da da da da sv en lt nl da sv et da de da da da sv lt nl da da nn en da da da da da da sv nl da sv sv da nb da da da sv sv nl da sv hbs_lat da et da da da sv en nl da da sv sv da da da da sv en nl da sv da fi da da da da sv en nl da sv nn da da da da da da sv en lt nl da nb sv da nb da da da sv lt nl da da nn da da da da sv nl da sv nb nb da da da sv lt nl da de da ca da da da sv en lt nl da da da da lt da da da sv es sv nl da da da da da da da sv en lt nl da sv nb da da da da da sv en lt nl da da nn da da da da da sv en lt nl da da da en en da da da da sv en lt nl da sv da nn sv da da da da sv en lt nl da da da de nb da da nb en da de en en en da da da da da sv da en da de id en nb da da da da nb en da da da da da da da da en da da da da da eo da da nl nl da nb da da da da nb da da da da nb da en nb da da en en da nb da da nb da de nb da da da da da da da da nb et da de da da da da nn en da da da nb sv da nb da da nb nb hbs_lat da et da da da sv sv da da da en da fi da da da id nn da da da da nb sv da nb da da nb nn da da da da sv nb nb da da da de da ca da da da nb nb da da lt da da en da da da da da nl nb da da da da nb nn da da da da en da en en da da sv da nn sv da da nb da de nb da da de en en en da da de id en nb da da da da da da da da en ms da sv pl da da da en de en en da da et en en da da de tr en da da da en en da da cs nl en da da de en en da da et en en da da de en en da da da da de ru da da da da da da en da ko da da da nb nn en fr nb da da ro da en da zh nn da da nb nb da da da da da da da da da da da da da da da da sv da da da da da da da nb da da da da nn da en en en en sv en en en en de en en da fr da da nb da en sv fr da pt da da en da da af da da da nb fy da da en da da en da da en da en da da da da da da da da da en da da da da da da da en da da da da da da sv da da nl da da en da sv da en da da da en da nb da en da da da da en da da da da da sv en ms da da da en da de en ms da et da da da en da da da da en da da da en da en sv sv en en da de en da da da da en da nb da en da en da da da da da en nb da da da nl da sl da en da da da es fr da en da da da da fi nb da da da da da da da pt
Dhorpatan trek - Lower Dolpo trek
 Corona tryghedsgaranti   Rejser med et tvist siden 2003   CO2-kompensation på alle rejser   Fremragende 4,8 på Trustpilot 
Helt generelt kan du roligt bestille din næste rejse med vores udstrakte tryghedsgaranti
Vi er et ægte specialrejsebureau, og ikke bare en netportal - det gør en forskel, når du skal ud og rejse
Kipling Travel er Danmarks første bæredygtigheds certificerede rejsebureau
Vi har 4,8 af 5 på Trustpilot - over 800 anmeldeser
Dhorpatan og nedre Dolpo trek
Dhorpatan er temmelig ukendt, når man taler om Nepal, omend der er få grupper, der går turen rundt om Dhaulagiri, men ellers er ruten meget sjældent besøgt.
Turen starter i Beni nær Pokhara og Annapurna bjergene, hvorpå vi går syd om Dhaulagiri til Jaljale passet, der er vandskellet mellem Kali Gandaki og Thulo Bheri floderne. Langsomt går ruten indover den gamle handelskaravanevej til det nordlige Nepal, i retning mod Dolpo og Tibet.
Om foråret i april og maj kommer man på denne tur gennem nogle af Nepals mest imponerende rhododendronskove. På denne tid af året farves landskabet blodrødt af rhodondendron med enkelte hvide magnoliaer og ikke mindst Himalayas himmelstræbende tinder med Dhaulagiri som ordførende.
Anden halvdel af trekket fortsætter gennem det lige så sjældent besøgte Nedre Dolpo og videre til Jumla, hvor en af Nepals mest oversete trekkingture slutter.
Føj til katalog Fjern fra katalog
1. dag: København til Kathmandu
Fra København går det til Kathmandu.
Mad på flyrejsen er inkluderet.
 Snørklede gader og templer
Ved ankomsten til Kathmandu får vi en herlig modtagelse i lufthavnen, hvorefter vi kører gennem Kathmandus gader til vores hotel.
Leder man efter en by, hvor Østens mystik er hverdag, må Kathmandu komme ind på en af de første pladser – den er ganske simpelthen et herligt angreb på alle sanser. De snævre gader og gyder, basarerne, klostre og templer, gadehandlere og pilgrimme udgør tilsammen hele Asiens fascinerende verden i en og samme by. Og jo, der er forurenet, støvet, alt for megen trafik, og den er tæt, men tager vi baggader og gyder, får vi øjnene op for en forunderlig by.
3. dag: Kørsel til Pokhara
 Med bus til Pokhara
Fra Kathmandu er det en smuk bustur ud af dalen over Thankot-passet til Trisuli-floden, hvor vi nogle gange ser folk på Rafting-tur og en masse små landsbyer. Undervejs stopper vi for frokost, inden vi efter ca. syv timer ankommer til Nepals tredjestørste by, Pokhara med ca. 100.000 indbyggere.
Da den japanske, buddhistiske munk, Ekai Kawaguchi ankom til Pokhara for 100 år siden på sin fire år lange opdagelsesrejse i Himalaya, skrev han ”Af alle mine opdagelser i Himalaya har intet sceneri været så fortryllende som det, jeg mødte i Pokhara”. Jo, Pokhara ligger sælsomt ved den store, smukke sø Pewa Tal i en grøn og frodig dal, bare 30 km. fra de store Himalayabjerge. Fra byens centrum og vores hotel er der udsigt til Annapurna-kæden og ikke mindst det hellige fiskehalebjerg, Macchapuchhare. Vi indlogeres på herlige Hotel Base Camp med swimmingpool nær Pokhara Lake Side.
4. dag: Via Beni 899 meter til Darbang 1.123 meter
Fra Pokhara kører vi en lang tur vestover mod Baglung og Beni, hvor vi ankommer lidt før frokost. Her starter vandringen. Det første stykke går langs Kali Gandaki, hvorpå vi drejer ind ad Myagdi-dalen, hvor vi er blandt Magar-folket og enkelte brahmin højkaster. Det går let opad til byerne Mangalghat, Jyanmara og Singa.
Vi kommer over et par elve og fortsætter op i terrasselandet tl Barbiachour og Rathodunga beliggende i godt 1.000 meters højde. Siden kommer vi gennem Darbang inden vi overnatter i Dharapani. Vi bliver belønnet med fabelagtige udsigter til Gurja Hima, Annapurna og imponerende Dhaulagiri.
Morgenmad, frokost og aftensmad er inkluderet.
5. dag: Dharapani 1.859 meter
 Vandring langs Myangdi Khola
 Flotte udsigter til Dhaulagiri
Vi starter stille og roligt ud, og i dag er blandt de kortere vandredage. Fra Darbang krydser vi en hængebro over Myagdi Khola-floden, inden vi følger en diskret lille sti langs flodens bred. Efter endnu en krydsning af floden løfter stien sig, og vi vandrer opad i det stejle landskab, nu med udsigt til det evigt imponerende Dhaulagiri.
Vi følger de flotte udsigter i nogle timer, indtil vi krydser endnu en stor hængebro, som leder os til landsbyen Dharapani, der er dagens mål.
Morgenmad, frokost og aftensmad er inkluderet.
6. dag: Lamsung (Lumsum) 2.160 meter
Vi forlader Dharapani, og det går med det samme stejlt opad, ad trappetrin til et mindre bjergpas. Fra toppen af passet har vi gode udsigter ned over de åbne dale under os og stien, vi skal følge. Vi stiger langsomt og sikkert ned fra passet og når landsbyen Tarkam. Her stopper vi og spiser frokost.
Efter Tarkam dykker stien igen, inden den flader ud, og det næste stykke tid er vandringen let. Når stien igen løfter sig, går det langsomt og gradvist opad gennem grønne terrassemarker, indtil vi når landsbyen Sibang. Efter Sibang følger flere mindre landsbyer, og vi krydser flere broer over Myagdi Khola-floden, inden vi slutter dagen i landsbyen Lamsung.
7. dag: Jalja La passet 3.430 meter
 Ad skovstier, gennem landsbyer
 Udsigt til Gurja Himal
I dag fortsætter vandringen til det smukke men højdemæssigt relativt beskedne bjergpas Jaljaja. Vi vandrer gennem et par mindre landsbyer og holder os primært til skovstier. Når skoven brydes op, præsenteres vi for fine udsigter til det 7.193 meter høje Gurja Himal, en af Dhaulagiri-massivets toppe. Vi går nu med Churen Himal som nærmeste nabo, og Dhaulagiri bliver vildere og vildere at se på.
Opstigningen til Jaljale-passet i 3.430 meters højde er slidsom og lang. Fra toppen af passet går udsigten til de store, hvide toppe næsten hele vejen rundt, og bjergene synes nu helt tæt på.
Morgenmad, frokost og aftensmad er inkluderet.
8. dag: Dhorpatan 2.860 meter
Vi starter nedstigningen fra Jaljaja passet, og nogle af dagens bedste, åbne udsigter møder os her fra morgenstunden, mens omgivelserne endnu ligger åbne. Efterhånden som vi kommer længere ned og fortsætter vandringen gennem den dybe dal Gurjakot, forsvinder nogle af de høje hvide toppe fra vores udsyn. Her begynder hestelandet.
Hen mod slutningen af dagen slår vi lejr i Dhorpatan, landsbyen der fungerer som hovedkvarter for Dhorpatan Hunting Reserve. Selve byen ligger på en stor, flad græsslette, hvor der går dusinvis af heste. Befolkningen i Dhorpatan er en blanding af tibetanske flygtninge og egnens indfødte folk, Kham Magar.
9. dag: Hviledag og dagture i Dhorpatan
 Mulighed for let vandring
Her ca. en uge inde i programmet holder vi en hviledag i Dhorpatan. Dagen kan bruges til afslapning og udforskning af den lille by, eller vi kan tage nogle mindre vandreture i området.
Bevoksningen er blandet rhododendron og sølvbirk samt østlige Himalaya gran, silkefyr, egearter og skarntydegran og så et væld af små fine højlandsblomster som f.eks. kugleprimula og højlands-ensian.
Der er beboelse i hele dalen, den primære befolkningsgruppe er Kham Magar, der er historisk set er animister. Der er dejlige dagsture i dalen, enten til et af klostrene, eller til højderyggen påvej til Dolpo. Uanset hvilken bjergkam du vælger, er belønningen smukke og dramatiske bjergudsigter.
Morgenmad, frokost og aftensmad er inkluderet.
10. dag: Over Fagune La 4.000 meter til Takur 3.190 meter
I dag kommer vi for første gang op over 4.000 meter, når vi vandrer opad fra Dhorpatan mod Fagune-søen. Den tyrkisblå sø ligger som en halvring omkring søbreddens gyldenbrune bakketoppe i 4.060 meters højde med flotte sneklædte bjergtoppe i ryggen. Her, over 4.000 meter over havets overflade, begynder vi for alvor at mærke den tynde luft, der er frisk og bider i lungerne, når de sidste skridt opad skal forceres.
Det er værd at bruge lidt ekstra tid oppe i den tynde luft ved Fagune-søen. Landskabet er utrolig smukt og lette gåture her ved søen hjælper akklimatiseringen godt på vej. Fra søen bevæger vi os igen nedad og når landsbyen Takur, hvor vi slår lejr for natten i 3.190 meters højde.
Morgenmad, frokost og aftensmad er inkluderet.
11. dag: Tatopani 2.400 meter
 Ned mod Tatopani
 Langs bunden af klippedale
 Tatopanis varme kilder
I dag taber vi en del højde på vores vej mod Tatopani, og vi ender nede i en højde, hvor luften nu føles ganske rig på ilt. Stien bugter sig nedad, gennem pristine landskaber, langs bunden af klippedale.
Vi ankommer til landsbyen Tatopani, hvis navn betyder "varmt vand". Landsbyen er opkaldt efter områdets mange varme kilder og ligger i bunden af en stejl dal. Som et knudepunkt for flere trekkingruter ser Tatopani flere trekkere end mange af områdets andre landsbyer. Ruten rundt om Annapurna går f.eks. gennem Tatopani, og landsbyen har derfor også set en større udvikling. Der er dog stadig kan tale om en relativt beskeden by, hvor man tydelig kan se spor af både kinesisk og nepalesisk indflydelse.
Morgenmad, frokost og aftensmad er inkluderet.
12. dag: Dhule 3.340 meter
 Op i tynd luft igen
 Landsbyerne Ymarkhar og Dhule
Det går igen opad, og vi stiger ca. 900 meter i løbet af dagen. Fra Tatopani krydser vi broen over Pani Dal-floden, og stien snor sig herefter, indtil vi igen krydser floden ikke langt fra landsbyen Pelma. Vi vandrer nu næsten stik vest og stiger først langsomt nedad langs Pelma-floden.
Efter endnu en krydsning af floden i ca. 2.400 meters højde går det nu gradvist opad hele vejen til den lille sommer Magar landsby Ymarkhar, beliggende i 2.550 meters højde. Fra landsbyen stejler stien til, og det går nu opad næsten hele vejen til Dhule.
Morgenmad, frokost og aftensmad er inkluderet.
13. dag: Seng Khola 3.820 meter
 Det går stejlt opad
 Bjergpasset Nautale La, 3.970 m.
 Ned mod floddalens klippevægge
Fra Dhule går det nu mod sydøst. Vi starter med at vandre stejlt opad den første times tid, inden stien flader lidt ud, men fortsætter opad yderligere to timer. Her rammer vi bjergpasset Nautale La, som topper i 3.970 meters højde. Dagens flotteste åbne udsigter får vi fra toppen af passet, hvor Himalayas hvide tinder rejser sig højt mod himlen.
Fra passet stiger vi jævnt nedad mod Seng Khola-floden, og vi følger flodens vestbred i nogle timer, hvor floddalens klippevægge rejser sig omkring os. Endeligt slår vi lejr på en åben eng ved flodens bred i ca. 3.600 meters højde.
Morgenmad, frokost og aftensmad er inkluderet.
14. dag: Purpang 4.270 meter
 Over to 4.000 m. bjergpas
 Maks. højde 4.470 m.
 Hidtil højeste sovehøjde, 4.270 m.
I dag får vi endnu engang den tynde luft at føle, når vi på vejen mod Purpang skal krydse hele to bjergpas over 4.000 meter. Fra vores lejr på Seng Khola-flodens vestbred, drejer vi nu mod nordvest, væk fra flodbreden, hvor stien snor sig opad de næste par timer til rutens hidtil højeste punkt på dagens første bjergpas i 4.300 meters højde.
Vi bliver i højden, for ruten fra toppen af passet forbliver flad, indtil den igen løfter sig opad, denne gang til 4.470 meters højde. Her topper dagens andet bjergpas. Toppen af passet er rigt dekoreret med farverige bedeflag, der danser i vinden. Mod nord kigger vi i retning mod Tibet og mod øst ligger det stolte Annapurna Sanctuary, hvor nogle af Himalayas største hvide tinder har hjemme.
Fra toppen af passet er der en beskeden nedstigning på ca. en time, inden vi når landsbyen Purpang, hvor vi slår lejr i 4.270 meters højde, rutens hidtil højeste sovehøjde.
Morgenmad, frokost og aftensmad er inkluderet.
15. dag: Over Jang La 4.535 meter til Lower Dolpo og Tarakot 2.760 meter
 Jang La bjergpasset, 4.530 meter
 Det gamle kongerige Tichurong
I dag sætter vi endnu en højderekord for trekket, da vi tager turen op til det legendariske Jang La bjergpas, 4.535 meter. Vandringen op er en lang og sej kamp, men det er alle anstrengelserne værd, for i 4.530 meters højde er udsigterne ud over de omkringliggende dale og det hvide Himalaya helt fænomenale. Bedeflagene blafrer i vinden og hele verden synes under vores fødder. Det var her Peter Mathiessen i bogen "Sneleoparden" stred sig over.
Vandringen ned fra toppen af passet tager ca. to timer og leder os til Tichurong, som er en gammelt kongerige beliggende i "Vandets Dal". Vi vandrer gennem dalen og når til sidst landsbyen Tarakot, hvor vi slår lejr. Vi er nu i Dolpo, nærmere Lower Dolpo - et af Nepals forjættede destinationer. Men også her er en stærk vækst i gang og der bygges veje og forbedringer af infrastruktur, som man kommer til at opleve på vejen til Jumla
Morgenmad, frokost og aftensmad er inkluderet.
16. dag: Hviledag i Tarakot
 Afslapning og akklimatisering
 Let vandring og simpel sightseeing
Vi holder en hviledag i Tarakot, der ligger i særdeles skønne omgivelser. Den lille by er værd at udforske; her er både et lille kloster, en mindre skole og et posthus.
Morgenmad, frokost og aftensmad er inkluderet.
17. dag: Dunai 2.000 meter
 Fra Tarakot mod nordvest
 Dolpa distriktets hovedkvarter
 Dunai blandt gyldne bakker
Fra Tarakot går det nu mod nordvest, når vi i dag vandrer til Dolpa distriktets hovedkvarter, landsbyen Dunai. Landsbyen ligger i ca. 2.000 meters højde på Thuli Bheri-flodens bred, afskærmet fra de store bjergudsigter og primært omgivet af gyldenbrune bakker.
Morgenmad, frokost og aftensmad er inkluderet.
18. dag: Tibrikot 2.100 meter
 Gennem smukke terassemarker
 Langs Thulo Bheri-floden
 En relativt let og flad vandredag
Fra Dunai fortsætter vi mod nordvest gennem smukke terrassemarker. Hele dagen vandrer vi langs Thulo Bheri-floden og kommer igennem flere mindre landsbyer. Vandringen er forholdsvis flad og nem, uden de store stigninger i højden. Vi slutter dagens vandring ved Tibrikot, som ligger marginalt højere end Dunai, i 2.100 meters højde.
Morgenmad, frokost og aftensmad er inkluderet.
19. dag: Over Balangra La 3.660 meter til Forest Camp 3.500 meter
 Vandring gennem floddalen
 Mandirs, landsbyer og bifloder
 Balangra La bjergpas, 3.660 m.
I dag er en lang dag, hvor vi vandrer gennem floddalen med landsbyer og bifloder, små mandirs (hinduistiske helligdomme) og højder mellem 2.300 og 2.800 meter. Undervejs kan der stadig være Khotans (småhytter), der bruges af de lokale shamaner. Officielt er religionen i dette område hinduistisk (og buddhistisk), men i praksis er den animistisk med Mastha som hovedgud i store dele af området her. Kanjiroba og de vestligste Dhaulagiri-udløbere og bjergene ind mod Dolpo kan anes.
Vi krydser Balangra La passet, som topper i 3.660 meters højde. Herfra går det ned til lejrpladsen, som ligger omtrent hundrede meter længere nede. Det er svært at finde vand i disse egne (vi er højt over floden), så vi må være forberedte på at skulle gå en time ekstra om eftermiddagen for at finde brugbart vand. Vi går op gennem blandet skov med mange valnøddetræer.
Morgenmad, frokost og aftensmad er inkluderet.
20. dag: Kaigaon 2.610 meter
 Vandring ned til Kaigon
 Valnød og vilde roser i Bheridalen
 Gennem smukke åbne dallandskaber
Det er en fin dag, hvor vi vandrer ned til Kaigaon, som ligger flot midt i Bheridalen i ca. 2.650 meters højde. Her en lang hængebro, og stien nordpå fører til Kagmara La og mod Ringmo. Undervejs kan der både være valnød og vild rose i det flotte dal-landskab, som prydres med græsklædte skråninger og let spredte træer.
Morgenmad, frokost og aftensmad er inkluderet.
21. dag: Chaurikot 3.060 meter
 Videre ad Bheri-floden
 Majs, kartoffelmarker og æblelunde
 Gennem frodige landskaber til Balasa
Vi går videre ad Bheri-floden (Thulo Bheri eller Bheri Nadi), hvor der både er majs og kartoffelmarker, og vi passerer æblelunde flere gange på vores vej gennem dalen. Desuden er området nær Rimi centrum for produktionen af madolie.
Nu løfter stien sig, og vi fortsætter op til Balasa, gennem frodige, grønne landskaber. Hen mod dagens slutning slår vi lejr nær eller i selve Chaurikot, som ligger i 3.060 meters højde.
Morgenmad, frokost og aftensmad er inkluderet.
22. dag: Mauri Lagna passet 3.820 meter og Naphukana
 Op til Mauri La, 3.820 m.
 Gennem rhododendron, birk- og egeskov
Det stiger stødt og til tider stejlt i to til tre timer til Mauri La, som topper i 3.820 meters højde. Fra passet er der udsigt til Bhalu Himal (Bjørne-bjergene), som rejser sig 5.608 meter mod himlen, og Gutumba & Matha Himal i tilsvarende højder på 5.767 meter.
Fra toppen af Mauri La er der bare to timers vandring ned gennem rhododendron, birk- og egeskov med smukke mosgevækster til Chotra Gompa (Naphukana) i 3.080 meters højde.
Morgenmad, frokost og aftensmad er inkluderet.
23. dag: Gothi Chaur / Bhedafarm 2.700 meter
 Tila-dalen med græssende kvæg
 bjergpasset Pattayata La, 2.830 m.
Vi går ind i Tila-dalen og her går det gennem kartoffel- & bygmarker samt smukke grønne græsenge, hvor heste og køer græsser.
Efter et par timer kommer vi til Manigaon, hvor befolkningen er blandet hinduistisk og buddhistisk. I området bor en del af Nepals gamle klassiske højkaste, chhetri (takuri). I byen er der nogle besynderlige udskårne træ-hoveder, som man ellers mest møder i Thulo Bheri-dalen. De kaldes Dok-Pa og beskytter mod onde ånder.
Fra Manigaon går det op til bjergpasset Pattayata La i beskedne 2.830 meters højde og herfra ned i en smuk, ubeboet dal. Sidste på dagen ankommer vi til Gothi Chaur i 2.700 meters højde.
Morgenmad, frokost og aftensmad er inkluderet.
24. dag: Jumla 2.350 meter
 Vestnepals største bazaarby, Jumla
 Eftermiddagen fri i Jumla
I dag er sidste vandredag og også sidste dag på den store gamle klassiker ”Jumla to Dunai”, som før i tiden forbandt Dolpo med nærmeste lufthavn. Vi har vandret ruten i omvendt rækkefølge, og ankommer nu til Jumla, Vestnepals hovedstad og største bazaarby. Jumla ligger ved Tila-flodens bred i 2.370 meters højde.
Jumla er beboet af højkastefolk, som Brahmin, Chhetri og Thakuri. Jumla er også udgangspunktet for mange ris-karavaner til de fattige tibetanske egne mod nord og vest samt historisk udgangspunkt for de egne vi netop har forladt.
Det er en kort vandredag, og vi har eftermiddagen fri i Jumla, hvor vi fejrer et veloverstået eventyrligt trek til en af Nepals mindst besøgte egne.
Morgenmad, frokost og aftensmad er inkluderet.
25. dag: Fly til Nepalganj og Kathmandu
 Farvel til Bjergene
 Retur mod civilisationen
 Fly til Nepalganj og Kathmandu
I dag siger vi farvel til bjergene og sætter kursen mod civilisationen. Morgenfly til Nepalganj og herfra fly videre til Kathmandu.
Efter morgenmaden kører vi til Nepals vigtigste hindutempel Pashupatihnath. Hele området ligger ved Bagmati-flodens bred. Floden er hellig, da den løber ud i Indiens Ganges-flod. Det er her, hinduerne kremerer de døde, da deres synder derved vaskes væk i den hellige Bagmati-flod. Der er utallige templer med smukke gyldne tage, og området ånder en vis ro, hvis du slipper for de mange souvenir-sælgere. Her er pilgrimme som sadhu’er, der er hellige tiggermunke, der færdes næsten nøgne med kroppen smurt i aske og det lange skæg og hår smurt i kogødning. Er der et sted i Nepal, man kan få kulturchok, er det her.
Vi kører videre til Bhoudanath stupaen. Den ualmindeligt smukke stupa ligger bag en hel bydel. Bhoudanath er Nepals største (35 meter høj) og vigtigste buddhistiske stupa og et stort område med masser af klostre og templer. Det er det mest tibetanske område i Kathmandu. Selve området ved stupaen er en herlig cirkel med masser af små butikker og herlige cafeer.
Bhoudanath-stupaen er bygget op som en mandala, der er et religiøst billede på verden og hjælpemiddel ved meditation. Basen er tre trappetrin omgivet af en mur. Hele vejen rundt i muren er der 1.476 nicher, hvor der i hver er indsat fire-fem bedemøller. Man ser konstant pilgrimme gå og mumle det tibetanske mantra ”Om Mani Padme Hum”, mens de drejer bedemøllerne. Øverst på stupaen ses Buddhas øjne malet på alle fire verdenshjørner. De symboliserer, at Buddha holder øje med Kathmandu. Næsen ligner nærmest et spørgsmålstegn, hvilket symboliserer det nepalesiske tal et, som står for enhed. Mellem øjnene ses det tredje øje, der har evnen til at se ud over, men også ind i, sig selv. Over øjnene er de hellige 13 videnstrin, der fører til Nirvana, frelse eller oplysthed. Øverst ses paraplyen, der står for renhed.
Fra Bhoudanath kører vi til den gamle del af Kathmandu og Basantapur, eller bedre kendt som Durbar Square, der fremstår som et som et af de primære området for den fantastiske Newar-arkitektur. Selv efter jordskælvet, hvor Kasthamandap og de tre solitære og prominente templer på selve pladsen skal genopbygges, er der meget smukke og fine bygninger tilbage. Blandt andet Durbar Squares største hindutempel, Taleju samt ikke mindst Kumari, den levende gudindes hus. Vi kan være heldige at få et glimt af Kumarien inde fra gården i templet.
Gennem gader, gårde og gyder vandrer vi langsomt tilbage til hotellet efter en stor rundtur i Nepals levende hovedstad. Eftermiddagen er fri til afslapning og egne oplevelser i byen.
 Thamels summende gader
 Freak Street og det gamle Kathmandu
Som kulden fortager sig, nattens hundepatruljer stilner af og morgentågen langsomt letter over byens templer, stupaer og tage, vågner Kathmandu i den sædvanlige kaotiske tilstand og kakofoni af cykeltaxaer og motorcykler, dyttende biler og osende busser. Og dog er Kathmandu stadig fuld af små åndehuller, ganske kort fra alfarvej og turismens hovedstrøg. Her er små stupaer, ingen kender navne på, lokale gadehandlere ved siden af de smukke gamle chiataya’er og hellige køer.
En intrikat vej gennem byen fører os via skræddernes summende maskiner, måske en pottermager til Kathmandus gamle gader ved Freak Street, hvor cafeernes musik af Doors og Neil Young stadig flyder ud af døren, og som stadig har store kager i vinduerne. Flere symaskiner summer og producerer tshirts med "Yak-Yak-Yak", "Everest Beer" og "Kathmandu" påtrykt.
Ak - gode gamle Kathmandu fornægter sig aldrig.
 Hjemrejse til Danmark
Afhængig af flytidspunktet har vi morgenen eller hele formiddagen i Kathmandu. Det er rejsens sidste stop, og vi nyder byens summende stemning og tilfredsheden ved et langt og vellykket trek gennem nogle af Himalayas mest øde egne.
Efter den sidste tid i Kathmandu vender vi langsomt mod lufthavnen for at flyve hjemad mod København.
 Afrejse fra Danmark
 Kurs mod Nepal
 Ankomst til Kathmandu
 Nepals historiske hovedstad
 Snørklede gader og templer
 Med bus til Pokhara
 Indlogering på hotel
 Udsigt til Himalayabjergene
Via Beni 899 meter til Darbang 1.123 meter
 Kørsel til Beni
 Annapurna og Dhaulagiri
 Vandring langs Myangdi Khola
 Flotte udsigter til Dhaulagiri
Lamsung (Lumsum) 2.160 meter
 Frokost i Tarkam
Jalja La passet 3.430 meter
 Over bjergpasset Jaljaja
 Ad skovstier, gennem landsbyer
 Udsigt til Gurja Himal
 Ind i hestelandet.
 Dhorpatan i jagtreservatet
Hviledag og dagture i Dhorpatan
Hviledag og dagture i Dhorpatan
 Afslapning og akklimatisering
 Mulighed for let vandring
Over Fagune La 4.000 meter til Takur 3.190 meter
 Fagune-søen, 4.060 m.
 Ned mod Tatopani
 Langs bunden af klippedale
 Tatopanis varme kilder
 Op i tynd luft igen
 Landsbyerne Ymarkhar og Dhule
Seng Khola 3.820 meter
 Det går stejlt opad
 Bjergpasset Nautale La, 3.970 m.
 Ned mod floddalens klippevægge
 Over to 4.000 m. bjergpas
 Maks. højde 4.470 m.
 Hidtil højeste sovehøjde, 4.270 m.
Over Jang La 4.535 meter til Lower Dolpo og Tarakot 2.760 meter
 Jang La bjergpasset, 4.530 meter
 Det gamle kongerige Tichurong
 Afslapning og akklimatisering
 Let vandring og simpel sightseeing
 Fra Tarakot mod nordvest
 Dolpa distriktets hovedkvarter
 Dunai blandt gyldne bakker
 Gennem smukke terassemarker
 Langs Thulo Bheri-floden
 En relativt let og flad vandredag
Over Balangra La 3.660 meter til Forest Camp 3.500 meter
Over Balangra La 3.660 meter til Forest Camp 3.500 meter
 Vandring gennem floddalen
 Mandirs, landsbyer og bifloder
 Balangra La bjergpas, 3.660 m.
 Vandring ned til Kaigon
 Valnød og vilde roser i Bheridalen
 Gennem smukke åbne dallandskaber
 Videre ad Bheri-floden
 Majs, kartoffelmarker og æblelunde
 Gennem frodige landskaber til Balasa
Mauri Lagna passet 3.820 meter og Naphukana
 Op til Mauri La, 3.820 m.
 Gennem rhododendron, birk- og egeskov
Gothi Chaur / Bhedafarm 2.700 meter
 Tila-dalen med græssende kvæg
 bjergpasset Pattayata La, 2.830 m.
 Vestnepals største bazaarby, Jumla
 Eftermiddagen fri i Jumla
Fly til Nepalganj og Kathmandu
 Farvel til Bjergene
 Retur mod civilisationen
 Fly til Nepalganj og Kathmandu
 Thamels summende gader
 Freak Street og det gamle Kathmandu
 Hjemrejse til Danmark
Telefon 47 16 12 20
Hvor mange skal i rejse
2-3 personer 4+ personer
Pris pr. person ved 2 personer fra Pris
Pris pr. person ved 4 personer fra Pris
1. sep. - 10. okt. 2022
11. okt. - 31. okt. 2022
1. nov. - 10. dec. 2022
21. mar. - 16. apr. 2023
17. apr. - 31. maj. 2023
1. sep. - 6. okt. 2023
7. okt. - 31. okt. 2023
1. nov. - 30. nov. 2023
(Tillæg kan forekomme på jule- og nytårsrejser samt vinter- påske og efterårsferie)
Vis flere priser  
Flyrejse København-Kathmandu retur på økonomiklasse
CO2-kompensation på flyrejser via skovrejsning i Danmark - læs mere her.
Bagage på flyrejsen – håndbagage og bagage til check-in
Overnatninger i delt dobbeltværelse/telt
4 nætter på Marshyangdi Hotel i Kathmandu
1 nat på Lake Side Retreat i Pokhara
21 nætter i telt på trekkingturen (tomands telte, toilettelt og spisetelt)
Morgenmad i Kathmandu og Pokhara
Morgenmad, frokost og aftensmad på trekkingturen
Vand på trekkingturen, 5 liter i døgnet (vi har vandrensningsfiltre med)
Sherpaguider (certificeret trekking guider)
Bærere eller lastdyr til din bagage (du skal ikke bære bagagen selv). Typisk en bærer til to personer
Alle nepalesiske turistskatter og afgifter samt evt. nationalparkafgifter
Forsikring af det lokale mandskab (syge- og ulykkesforsikring af guider og bærere samt hjælpere)
Trekking permits og Tims (Trekker`s information management system)
ACAP og Annapurna trekkingtiladelse
Paksæk (rejsetaske til trekkingturen). Ca. 75 liter stor paksæk som du kan pakke din bagage i til trekkingturen. Denne udleveres i Kathmandu
informationsmateriale om landet og turene samt kortmateriale, hvor det er muligt
10% rabat på rejseudstyr i udvalgte udstyrsbutikker
10% rabat på vaccinationer hos Rejseklinikken og Danske lægers Vaccinationscenter
10% rabat på kort og guidebøger i Nordisk Korthandel
Det er en fuld pakke, dvs. rejsen er omfattet af pakkerejseloven og Rejsegarantifonden
OBS: Ingen ekspeditionsgebyr: Kipling Travel lægger ikke faktureringsgebyr oveni rejsernes pris
Forsikringer (Gouda årsrejseforsikring inklusive afbestillingsforsikring anbefales)
Obs. Vær opmærksom på, at forsikringen skal dække trekkingrejser over 4.000 meters højde. Gouda rejseforsikring dækker trekking i alle højder
Afrejse med fly fra f.eks. Aalborg/Billund/Hamborg (kontakt os for evt. muligheder og priser)
Afbestillingsforsikring (koster 6% af rejsens pris og skal bestilles sammen med rejsen)
Visum til Nepal (vi anbefaler at søge hjemmefra)
Forplejning udover den nævnte og personlige udgifter
Drikkepenge (beregn ca. 130-150 USD)
Alt ikke beskrevet under ”Inkluderet”
Herunder kan du se de udvidelsesmuligheder, vi kan tilbyde på denne rejse. Det er ganske uforpligtende at tilvælge udvidelser, som du ønsker at høre mere om, når du bliver kontaktet af en af vores eksperter. Efter du har valgt de ønskede tilkøb, skal du scrolle lidt op til priser (eller klikke her) og fortsætte bestillingen af et uforpligtende tilbud.
Forlængelse til Chitwan Nationalpark - Classic
Pris fra 5.598 kr./person
Tilvælg Valgt Læs mere
Forlængelse til Chitwan Nationalpark - Deluxe
Pris fra 7.998 kr./person
Tilvælg Valgt Læs mere
Dunjakke i Nepal til trekkingturen
Pris fra 650 kr./person
Tilvælg Valgt Læs mere
Sæson for rejser til Nepal
Dette er en individuelt, skræddersyet rejse med daglig afrejse. I Kipling Travel arbejder vi med personlig rådgivning og service ud fra vores ønske om at skabe så komplette og gode rejser, som overhovedet muligt. Det handler om forventningsafstemning og tryghed på rejsen.
Ring på 47 16 12 20 for at høre mere.
Profil for Dhorpatan og Nedre Dolpo trek
Dhorpatan og Nedre Dolpo er to sjældent besøgte egne i Nepal, som kombineres på et trek.
Fysik, kondition og højder:
Fysik, kondition og højder: C
Læs mere om sværhedsgrader
Yderligere information om Dhorpatan og nedre Dolpo
 Guider, bærere og køkkenhold på trekkingturene i Nepal
Trekking- og vandreturene i Nepal er helt vidunderlige og en stor og fantastisk oplevelse, men de kan også være anstrengende, afhængig af ruten. Var det ikke for de dygtige sherpa-guider og bærerne samt på teltturene også køkkenholdet, ville det være nær umuligt at gennemføre for de fleste af os. Derfor er det vigtigt at skabe gode og rimelige rammer for bl.a. bærernes forhold. Bærervelfærd er vigtigt for os, da vi gennem mere end 30 år i bjergene har set adskillige eksempler på for dårlige kår for bærere/portere rundt om i verdens bjergegne.
Der findes gudskelov efterhånden en håndfuld organisationer, der sikrer bedre forhold for højde-arbejderne rundt om i verden. Det gælder bl.a.  ”International Porter Protection Group” (IPPG), som vi har støttet i Kipling Travel, og KEEP der bl.a. har arbejdet for bærernes vilkår i Nepal.
Hverken arbejdsforhold eller løn i Nepal er eller bliver (i alle fald ikke foreløbigt) som her i Danmark. Det betyder dog ikke, at vi skal stoppe med at presse på for at sikre de bedst mulige forhold og hele tiden være med til at rykke grænserne en smule samt udfordre vores samarbejdspartnere rundt om på kloden. Det gør vi gennem vores CSR-arbejde og omfattende Code of Conduct, som skal underskrives af alle, som vi arbejder med.
Nogle af indsatserne i Nepal er:
Vi leverer nødvendigt trekkingudstyr som støvler, jakker, fleecehætter, sokker og briller på vandreture i store højder.
Løn ift. TAAN (Trekking association of Nepal), så ingen skal leve af drikkepenge alene
Bærere skal være myndige, dvs. over 18 år, så der ikke kan være tale om børnearbejde
Mad og overnatningsbudget udover løn
Ekstra madbudget på de helt høje ture og toppe
Bærerne er forsikret på en bulk- dvs. fællesforsikring. Vi dækker også deres læge- og transportudgifter etc., hvis de får en skade eller bliver syge undervejs
Vi har et lille førstehjælpssæt med til staff
Nødvendige briefinger samt kurser om hygiejne og bæredygtighed. Typisk en gang årligt
Vi forsøger at lade dem arbejde sig op til at blive assisterende guider og ultimativt sherpa-guider, såfremt de har evne og lyst. Her sponsorerer vi alle nødvendige kurser (samt evt. briller), inklusive guide-licensen.
Du kan læse mere om Kipling Travels tanker om bæredygtighed her
Alle nepalesiske luftfartsselskaber er på Europa-Kommissionens liste af flyselskaber, der for tiden ikke må flyve til/fra EU. På rejser som Dhorpatan flyver vi med indenrigsfly i Nepal. Det kan derfor ikke undgås, at der er flyvninger på selskaber, som for indeværende ikke må flyve til Europa.
 Vi har filtreret drikkevand på trekkingturen
Vi har al drikkevand til dig på trekkingturen. Du skal medbringe en drikkedunk/feltflaske, da vi har vandfilter med på tehus trekkingturene. Det gør at vi kan rense al vand med vores vandfilter.
Du behøver altså ikke umiddelbart at købe vand undervejs (med mindre, du drikker ekstra meget og så selvfølgelig te, kaffe, sodavand eller andet i supplement). Vi sørger for ca. 5 liter pr person pr dag, da væskeindtagelsen er meget vigtig i akklimatiseringsprocessen. Desuden undgår vi det primære problem med plasticflasker undervejs på trekkingturen.
På trekkingture som Dolpotrekket sørger køkkenholdet desuden for kogt vand til os alle.
 REJSEMESSEN FOR KVALITETSREJSER Nepal - Trekking på verdens tag
 Lokomotivværkstedet - Otto Busses Vej 5A, 2450 København SV
 23. okt. 2022 kl. 13:00
REJSEMESSEN FOR KVALITETSREJSER Nepal - Trekking på verdens tag
23. oktober 2022 · Klokken 13:00 - 13:30
Lokomotivværkstedet - Otto Busses Vej 5A, 2450 København SV
 Café Globen, Turesensgade 2B, 1368 København K
 26. okt. 2022 kl. 17:30
26. oktober 2022 · Klokken 17:30 - 19:00
Café Globen, Turesensgade 2B, 1368 København K
 Café Globen, Turesensgade 2B, 1368 København K
 11. jan. 2023 kl. 17:30
11. januar 2023 · Klokken 17:30 - 19:00
Café Globen, Turesensgade 2B, 1368 København K
Vil du høre mere om rejsen?
 47 16 12 20
 Skriv til os
Ønsker at rejse fra: Provinstilslutning kun mulig på nogle rejser.KøbenhavnBillund (mod tillæg)Hamborg (mod tillæg)Aalborg (mod tillæg)Tirstrup (mod tillæg)Vælg
Ønsker Kipling Travels nyhedsbrev i fremtiden
Telefon 47 16 12 20
Hverdage 09:30 - 16:00
 Book onlinemøde  47 16 12 20
Efter du har udfyldt formularen, bliver du kontaktet af én af vores specialister, som vil rådgive dig.
Få de bedste rejsenyheder!
Information om kommende arrangementer
Inspiration til aktiv, kultur -og safarirejser
Denne hjemmeside bruger cookies for at fungere, til brug for trafikmåling og optimering af sidens indhold samt til at målrette markedsføring. Ved at bruge vores side accepterer du brug af cookies til disse formål.
En cookie er en fil, som browseren lægger på din computer. Den gør det muligt at genkende din computer, og huske valg du tidligere har truffet på hjemmesiden. En cookie kan ikke sprede computervirus eller andre skadelige programmer. Cookies sletter sig selv efter et vist antal måneder (kan variere), men de fornyes efter hvert besøg. Cookien kan ikke se, hvem du er, hvad du hedder, hvor du bor eller om computeren bruges af en eller flere personer. Hvis du giver personlige oplysninger til en hjemmeside, så kan en cookie dog anvendes til at huske dig til næste gang du besøger hjemmesiden.
CAKEPHP - 1 uge
Hjemmesiden bruger denne cookie til at huske den besøgende. På webshops bruges den fx. til at huske brugerens kurv.
CakeCookie[vmcmsPersonalizedNodes] - 5 år
Hjemmesiden sætter denne cookie, for at huske hvilke sider der er blevet vist, for senere at kunne fremhæve disse sider.
catalog-travel-ids - 180 dage
Denne cookie bruges til at huske hvilke rejser der er blevet tilføjet kataloget.
CakeCookie[vm-gdpr] - 1 måned
Bruges til at huske de valg der tages under Cookie-Indstillinger.
CakeCookie[vm-gdpr-accept] - 1 måned
Angiver om cookie-indstillinger er blevet gennemgået / accepteret.
_ga - 2 år
Registrerer et unikt ID, der anvendes til at føre statistik over hvordan den besøgende bruger hjemmesiden.
_gid - Slettes når browseren lukkes
Denne cookie bruges til at spore, hvor lang tid den besøgende bruger på hjemmesiden.
_gat - 1 dag
Bruges til at reducere mængden af forespørgsler til Google
gwcc - 90 dage
Google Website Konvertering af opkald.Google Analytics samler oplysninger, der gør det muligt for at forstå interaktioner med Googles websteder og i sidste ende forbedre brugeroplevelsen for bedre at kunne betjene dig som bruger.
_dc_gtm_UA-# - Slettes når browseren lukkes
Bruges af Google Tag Manager til at kontrollere opstarten af Google Analytics-koden. # = ID fra Google Analytics.
fr - 118 dage
datr, lu, c_user, fr, xs, p, presence, act, sub, sb - Facebook-cookies oprettes, når du har været på Facebook og besøger vores hjemmeside. Dette gør det muligt for Facebook at tilpasse mulige annoncer eller indlæg baseret på din browseradfærd. Alle cookies foruden datr (2 år), lu (2 år) udløber efter sessionafslutning. Denne cookie bliver brugt til at målrette annoncer på Facebook.
test_cookie - Slettes når browseren lukkes
Bruges til at tjekke, om browseren understøtter cookies.
IDE - 1 år
Bliver brugt af Google til at registrerer og sende information omkring hjemmesidens brugere og deres handlinger efter de har fået vist reklamer, for bedre at kunne vise reklamer til den enkelte bruger
_omappvp - 11 år
OptinMonster bruger denne cookie til at se om brugeren har besøgt hjemmesiden før.
_omappvs - Slettes når browseren lukkes
OptinMonster bruger denne cookie til at se om brugeren har besøgt hjemmesiden før i sessionen.
om-session-pageviews - Slettes når browseren lukkes
OptinMonster bruger denne cookie til at tælle antallet af sidevisninger.
om-session-start - Slettes når browseren lukkes
OptinMonster bruger denne cookie til at se hvor langt tid brugeren bruger på en side.